
Proiectului de Lege pentru aprobarea Ordonanţei Guvernului nr.22/2019 privind stabilirea unor măsuri pentru aplicarea Regulamentului (UE) 2016/589 al Parlamentului European şi al Consiliului din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrarea mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013
               În conformitate cu prevederile din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedură de urgenţă, cu Proiectul de Lege pentru aprobarea Ordonanţei Guvernului nr.22/2019 privind stabilirea unor măsuri pentru aplicarea Regulamentului (UE) 2016/589 al Parlamentului European şi al Consiliului din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrarea mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013, trimis cu adresa nr. PLx. 492 din 28 octombrie 2019, înregistrat la Comisia juridică sub nr. 4c-13/896/2019. 
            Camera Deputaţilor este Cameră decizională, în conformitate cu prevederile art. 75 din  Constituţia  României,  republicată şi cu prevederile din Regulamentul Camerei Deputaţilor, republicat.
 Senatul a adoptat iniţiativa legislativă în şedinţa din data de 21 octombrie 2019. 

            Proiectul de lege are ca obiect de reglementare crearea cadrului juridic privind stabilirea unor măsuri pentru punerea în aplicare a Regulamentului (UE)2016/589 al Parlamentului European şi al Consiliului Uniunii Europene din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrare mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013.
  În şedinţa din data de  17 decembrie 2019, potrivit Regulamentului Camerei Deputaţilor, membrii Comisiei juridice, de disciplină şi imunităţi au examinat iniţiativa legislativă supusă avizării şi au avut în vedere avizul favorabil al Consiliului Legislativ nr. 728 din 23.08.2019 şi avizul favorabil al Consiliului Economic si Social nr. 4470 din 27.08.2019.
            În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 
            În raport de obiectul şi conţinutul reglementării, proiectul de lege face parte din categoria legilor ordinare.

